stanford-oval/wikipedia huggingface dataset:
Farmijoukkue

Farmijoukkue on urheilujoukkue, joka tekee yhteistyötä ylemmällä sarjatasolla pelaavan joukkueen kanssa. Joukkueet voivat kuulua samaan seuraan tai olla itsenäisiä. Ylemmän sarjatason joukkue voi siirtää farmijoukkueeseen pelaajia, jotka eivät mahdu joukkueen kokoonpanoon tai jotka ovat esimerkiksi toipumassa loukkaantumisesta. Farmijoukkueita on käytössä muun muassa koripallossa, baseballissa, jääkiekossa ja jalkapallossa.
Baseball

Baseballissa Major League Baseball -seuroilla on farmikytköksiä joidenkin Minor League Baseball -seurojen kanssa.
Koripallo > Pohjois-Amerikka

Pohjoisamerikkalaisen NBA:n joukkueilla on kullakin farmikytkös jonkin NBA Development League -joukkueen kanssa.
Koripallo > Eurooppa

Joillakin eurooppalaisseuroilla on farmisopimuksia keskenään. Esimerkiksi espanjalaiset Joventut Badalona ja CB Prat ovat tehneet pelaajayhteistyötä. Suomessa esimerkiksi Tampereen Pyrinnöllä on ollut reservijoukkue, ja esimerkiksi Vaasan Salama on toiminut yhteistyössä Kauhajoen Karhun kanssa.
Jääkiekko > Pohjois-Amerikka

Jääkiekossa pohjoisamerikkalaisen NHL:n kaikilla seuroilla on farmisopimus jonkin AHL:ssa pelaavan seuran kanssa. Yleensä NHL-uraansa aloittelevat pelaajat hakevat ensin kokemusta ja näyttävät taitotasonsa farmijoukkueessa ennen mahdollista siirtymistään NHL:ään. Myös jo pidemmän uran luoneet ja farmissa hyvin pelanneet pelaajat voidaan nostaa NHL-joukkueeseen. Vastaavasti heikosti NHL:ssä pelannut pelaaja voidaan siirtää farmijoukkueeseen hakemaan onnistumisia.
AHL-seuroilla on omia farmijoukkueita ECHL- ja CHL -sarjoissa.
IHL toimi vielä 1990-luvulla NHL:n vaihtoehtoisena farmisarjana AHL:lle. Sen toiminta loppui vuonna 2001, jolloin sen jäljellä olleet kuusi joukkuetta liittyivät AHL:ään.
Jääkiekko > Suomi

Suomessa joitain SM-liigaa alemmissa sarjoissa pelaavia joukkueita kutsutaan farmijoukkueiksi, koska ne tekevät pelaajayhteistyötä SM-liigassa pelaavien joukkueiden kanssa. Esimerkiksi Ilves on ilmoittanut farmijoukkueekseen Suomi-Sarjassa pelaavan LeKin. Myös Jokereiden ja Kiekko-Vantaan yhteistyö on farmijoukkuemaista.
Esperantokulttuuri

Esperantokulttuuri on esperanton ympärille muotoutunut kansainvälinen kulttuuri, joka käsittää esperantonkielisen musiikin, kirjallisuuden, elokuvat, ja muut taiteenalat, sekä esperantistien kokoontumiset ja muut tapahtumat.
Esperantoksi on kirjoitettu tai käännetty yhteensä yli 25 000 kirjaa, ja säännöllisesti ilmestyviä esperantonkielisiä aikakausjulkaisuja ilmestyy yli sata. Suosituin tapa käyttää kieltä lienee kirjeystävien hankkiminen, joita varten on olemassa jo kymmeniä erilaisia palveluita tai palstoja. Monet kielen puhujat käyttävät esperantoa matkustaakseen halvalla ympäri Eurooppaa käyttämällä Pasporta Servo -palvelua, jossa moni esperantisti tarjoaa esperanton puhujille ilmaista lomamajoitusta omassa kodissaan, sekä mahdollisesti myös muita palveluita. Esperantistit kerääntyvät myös lukuisiin tapahtumiin ympäri maailmaa, joista suosituin on 1 500–3 000 esperantistia keräävä Esperanton maailmankongressi, Universala Kongreso de Esperanto.
Kirjallisuus

Esperantokirjallisuus sai alkunsa jo ennen kielen virallista julkistamista, kun kielen luoja L. L. Zamenhof käänsi runoutta ja proosaa esperantoksi testatakseen kielen kehittyneisyyttä ja ilmaisukykyisyyttä. Nykyesperantistit voivat löytää näistä teksteistä paljon kielivirheitä, joka johtui kielen kehitysvaiheesta. Myös kielen julkaisun jälkeen Zamenhof kirjoitti ja käänsi ahkerasti. Tunnetuimpia käännöksiä ovat Vanha testamentti ja useat William Shakespearen näytelmät.
Nykyään esperantoksi julkaistaan joka vuosi satoja kirjoja, joidenkin arvioiden mukaan keskimääräinen vauhti on yksi uusi julkaisu joka päivä. Tunnetuimmat merkkiteokset Antoine de Saint-Exupéryn Pikku prinssistä (La Eta Princo) J. R. R. Tolkienin Taru sormusten herrasta -trilogiaan (Mastro de l'Ringoj) on käännetty esperantoksi monien suomenkielisten teosten, kuten Kalevalan ja Aleksis Kiven Seitsemän veljestä -teoksen (Sep fratoj), tavoin. Myös muutamat suomalaiset ovat kirjoittaneet suoraan esperantoksi.
Joitakin tunnetuimpia esperantokirjailijoita ovat esimerkiksi William Auld, Julio Baghy, Kazimierz Bein, Jorge Camacho, Kálmán Kalocsay, Mauro Nervi ja Claude Piron.
Myös monet lastenkirjat ja sarjakuvat on käännetty esperantoksi, kuten Asterix (Asteriks), Pinokkio (Pinokjo), Tintti (Tinĉjo), Peppi Pitkätossu (Pipi Ŝtrumpolonga), Vaahteramäen Eemeli (Emilo), Ronja Ryövärintytär (Ronjo, rabista filino), Anu ja Antti (Cisko kaj Vinjo), ja niin edelleen.
Musiikki

Musiikkia esperantoksi on tehty heti esperanton julkaisun jälkeen. Nykyään esperantomusiikki käsittääkin useimmat musiikin alalajit kuoromusiikista rockiin. Tunnetuimpia yhtyeitä ovat esimerkiksi Dolchamar, Akordo, JoMo, Ĵomart kaj Nataŝa, Kore, Esperanto Desperado ja Persone. Tunnetuin esperantomusiikkia julkaiseva levy-yhtiö on Vinilkosmo.
Radio

Esperantoksi lähetetään radiolähetyksiä niin radioverkoissa kuin Internetissäkin. Nykyisin ainakin China Radio International, Melbourne Ethnic Community Radio, Radio Habana Cuba, Radio Audizioni Italiane (RAI), Radio Polonia ja Radio Vatican lähettävät esperantonkielistä materiaalia. Nettiradioita ja podcastingejä on joitakin kymmeniä, tunnetuin näistä on Radio Esperanto.
Lehdet

Esperantoksi ilmestyy säännöllisesti yli 100 lehteä, joista tunnetuimpia ovat Esperanton maailmanliiton Universala Esperanto-Asocion Esperanto, kansainvälisen esperantonuorten järjestön Kontakto, ja uutislehti Monato. Esperantoksi julkaistaan myös erikoisalojen lehtiä, ja useilla esperantojärjestöillä on oma lehti. Jotkin lehdet ilmestyvät Internetissä. Suomen Esperantoliitto ry julkaisee kuusi kertaa vuodessa ilmestyvää Esperantolehteä.
Elokuvat

Vuonna 1964 Jacques-Louis Mahé tuotti ensimmäisen kokopitkän esperantonkielisen elokuvan, Angoroj. Vuonna 1965 sitä seurasi matalalla budjetilla tehty kauhuelokuva nimeltä Incubus, jossa näytteli William Shatner. Incubus sai monilta esperantisteilta vastaan kritiikkiä näyttelijöiden huonon lausumisen takia. Yhteensä esperantoksi on tehty noin parisenkymmentä elokuvaa.
Lisäksi esperanto on esiintynyt monissa elokuvissa taustalla, kuten Blade: Trinityssä ja Charles Chaplinin Diktaattorissa.
Aiheesta muualla > Kirjallisuus

Yli 200 esperantonkielistä teosta PDF-tiedostoina (Arkistoitu – Internet Archive)
Literatura Kafejo (Arkistoitu – Internet Archive) – Satoja esperantonkielisiä teoksia, pääosin runoja
Jukka Pietiläinen – Katsaus esperantokirjallisuuteen (Arkistoitu – Internet Archive)
Jukka Pietiläinen – Esperantokirjallisuus – kirjallisuusko sekin? (Arkistoitu – Internet Archive)
Aiheesta muualla > Radio ja musiikki

Radio Esperanto (Arkistoitu – Internet Archive)
Esperanto en radio – Listaus esperantoksi lähettävistä radioista ja linkkejä verkossa kuunneltaviin lähetyksiin
Esperanto Panorama – Music in Esperanto
Fjordabladet

| Fjordabladet |
| --- | --- |

Entiset nimet:  Fjordenes Blad (1874–1920)
Lehtityyppi:  paikallislehti
Kustantaja:  Polaris Media
Levikki:  3 172 (2022)
Perustettu:  1874
Päätoimittaja:  Ingebjørg Nilsen
Kotikunta:  Stad
Kotimaa:  Norja
Kieli:  norja
Aiheesta muualla
Kotisivu
Fjordabladet (vuosina 1874–1920 Fjordenes Blad) on norjalainen vuonna 1874 perustettu paikallislehti, joka ilmestyy Nordfjordeidissä Stadin kunnassa. Lehti kuuluu Polaris Media -konserniin.
Aiheesta muualla

Lehden verkkosivut (norjaksi)
Francis Nelson (jääkiekkoilija)

| Mitalit> Maa:   Yhdysvallat.Miesten jääkiekko. Olympialaiset  | Mitalit> Maa:   Yhdysvallat.Miesten jääkiekko. Olympialaiset  | Mitalit> Maa:   Yhdysvallat.Miesten jääkiekko. Olympialaiset  | Maa:   Yhdysvallat> Miesten jääkiekko. |
| --- | --- | --- | --- |
|  Hopeaa | Lake Placid 1932 |  |  |
| MM-kilpailut  | MM-kilpailut  | MM-kilpailut  |  |
|  Hopeaa | Puola 1931 |  |  |
Francis Augustus ”Frank” Nelson jr. (24. tammikuuta 1910 New York, New York – 9. maaliskuuta 1973 Montclair, New Jersey) oli yhdysvaltalainen jääkiekkoilija ja olympiamitalisti.
Yalen yliopistossa opiskellut Nelson kuului Yhdysvaltain miesten maajoukkueen kokoonpanoon sen saavuttaessa olympiahopeaa Lake Placidissa 1932 ja MM-hopeaa Puolassa 1931.
Aiheesta muualla

Francis Nelson (jääkiekkoilija) Kansainvälinen olympiakomitea. (englanniksi)
Francis Moss

| Francis Moss> Henkilötiedot |
| --- | --- |
Ammatti:  käsikirjoittaja
Siviilisääty:  Naimisissa
Aiheesta muualla
Kotisivu
Francis Moss on yhdysvaltalainen televisiokäsikirjoittaja ja kirjailija. Hän oli uransa aikana käsikirjoittanut useita supersankari teemaisia piirrossarjoja 1980- ja 1990-luvulla, kuten She-Ra: Mahdin prinsessa, James Bond Junior, Turtles – mutanttikilpikonnat, X-Men, Rautamies ja Street Fighter.
Aiheesta muualla

Francis Moss Internet Movie Databasessa. (englanniksi)
Eurovision laulukilpailu 1958

| Eurovision laulukilpailu 1958 Tulppaanit sekä narsissit |
| --- | --- |

Päivämäärät
Päivämäärä(t):  12. maaliskuuta
Isäntä
Tapahtumapaikka:  AVRO-studiot, Hilversum, Alankomaat
Juontaja(t):  Hannie Lips
Isäntämaan toimittaja:  NPO
Väliaikanumero:  Het Metropole
Osallistujat
Osallistujien määrä:  10
Uudet maat:   Ruotsi
Vetäytyvät maat:   Iso-Britannia
Äänestys- järjestelmä:  Kullakin maalla 10 tuomaria, joilla kullakin käytössään yksi ääni.
Äänestys
Voittaja:   Ranska ”Dors, mon amour”
Nolla pistettä saaneet:  –
Osallistujakartta

   Maat, jotka osallistuivat vuonna 1958   Maat, jotka eivät osallistuneet vuonna 1958  
Eurovision laulukilpailu · Teemasivu
 ◄ 1957  1959 ► 
André Claveau esittämässä voittokappalettaan.
Eurovision laulukilpailu 1958 järjestettiin Alankomaiden yleisradiokaupungissa Hilversumissa 12. maaliskuuta 1958. Kilpailun juonsi Hannie Lips. Tästä vuodesta alkaen kilpailujen historiaan jäi tapa, jonka mukaan edellisvuoden voittaja saa kilpailut järjestettäväkseen. Perinnettä onkin noudatettu muutamaa satunnaista kertaa lukuun ottamatta. Kilpailuun osallistui kymmenen maata. Iso-Britannia piti taukoa, kun taas Ruotsi osallistui ensimmäistä kertaa. Lähetyksen alkuvaiheessa joissakin valtioissa Eurovisio-linkki katkesi, ja siksi ensimmäisenä esiintynyt Italian Domenico Modugno esitti kappaleensa ”Nel blu dipinto di blu” illan aikana kahdesti.
Kilpailun voitti ensimmäistä kertaa Ranska. Voittosävelmästä ”Dors, mon amour” tuli suosittu kappale erityisesti ranskankielisillä alueilla. Laulu käännettiin myös suomeksi nimellä ”Nukkuos rakas”, jonka levytti tuoreeltaan Seija Karpiomaa, seuraavana vuonna Leif Wager. Vuoden suurimmaksi ikivihreäksi osoittautui kuitenkin kolmanneksi sijoittunut ”Nel blu dipinto di blu” eli ”Volare”, josta tuli listaykkönen muun muassa Yhdysvalloissa. Vuoteen 2005 mennessä sävelmästä on tehty yli 600 erilaista levytettyä versiota, suomeksikin yli 30 versiota Olavi Virrasta Kai Hyttiseen.[lähde? ] Syksyllä 2005 Congratulations-juhlashow’ssa laulu sijoittui Kaikkien aikojen euroviisu -äänestyksessä toiseksi.
Edellisvuoden voittaja Corry Brokken teki historiaa jäämällä kotikilpailuissaan jaetulle viimeiselle sijalle. Vuoden 1956 voittaja Lys Assia taas sijoittui toiseksi laulullaan ”Giorgio”.
Osallistujat

| Sija | Numero | Maa | Artisti(t) | Kappale | Pisteet |
| --- | --- | --- | --- | --- | --- |
| 3. | 01 |  Italia | Domenico Modugno | ”Nel blu dipinto di blu” (”Volare”) | 13 |
| 9. | 02 |  Alankomaat | Corry Brokken | ”Heel de wereld” | 1 |
| 1. | 03 |  Ranska | André Claveau | ”Dors, mon amour” | 27 |
| 9. | 04 |  Luxemburg | Solange Berry | ”Un grand amour” | 1 |
| 4. | 05 |  Ruotsi | Alice Babs | ”Lilla stjärna” | 10 |
| 8. | 06 |  Tanska | Raquel Rastenni | ”Jeg rev et blad ud af min dagbog” | 3 |
| 5. | 07 |  Belgia | Fud Leclerc | ”Ma petite chatte” | 8 |
| 7. | 08 |  Saksa | Margot Hielscher | ”Für zwei Groschen Musik” | 5 |
| 5. | 09 |  Itävalta | Liane Augustin | ”Die ganze Welt braucht Liebe” | 8 |
| 2. | 10 |  Sveitsi | Lys Assia | ”Giorgio” | 24 |
Osallistujat > Kapellimestarit

Osa maista valitsi oman kapellimestarin johtamaan maan esityksen. Isäntämaan ylikapellimestari Dolf van der Linden johti Alankomaiden lisäksi Luxemburgin, Ruotsin, Belgian ja Saksan kappaleet.
Italia - Alberto Semprini
Alankomaat - Dolf van der Linden
Ranska - Franck Pourcel
Luxemburg - Dolf van der Linden
Ruotsi - Dolf van der Linden
Tanska - Kai Mortensen
Belgia - Dolf van der Linden
Saksa - Dolf van der Linden
Itävalta - Willy Fantl
Sveitsi - Paul Burkhard
Pistetaulukko

Vuonna 1958 jokaisella maalla oli kymmenhenkinen tuomaristo, jonka jokainen jäsen antoi äänen omalle suosikkikappaleelleen. Jokaisella maalla oli siis käytettävissään kymmenen ääntä.
|   | IT | NL | FR | LU | SE | DK | BE | DE | AT | CH |
| --- | --- | --- | --- | --- | --- | --- | --- | --- | --- | --- |
| Sveitsi | 1 | 1 | 1 | 1 | 3 |   | 1 |   | 2 |   |
| Itävalta | 1 |   | 7 |   | 1 |   |   | 1 |   |   |
| Saksan lt. | 4 |   | 1 |   |   |   | 5 |   |   |   |
| Belgia | 4 |   | 1 |   | 1 |   |   | 1 | 1 | 2 |
| Tanska |   |   | 9 |   |   |   | 1 |   |   |   |
| Ruotsi | 1 |   | 1 |   |   | 1 | 1 | 1 | 1 | 4 |
| Luxemburg |   |   | 1 |   | 3 |   |   |   | 1 | 5 |
| Ranska | 1 |   |   |   |   | 1 |   | 2 | 3 | 3 |
| Alankomaat | 1 |   |   |   | 2 | 1 |   |   |   | 6 |
| Italia |   |   | 6 |   |   |   |   |   |   | 4 |
| Yhteensä | 13 | 1 | 27 | 1 | 10 | 3 | 8 | 5 | 8 | 24 |
Aiheesta muualla

Kuvia tai muita tiedostoja aiheesta Eurovision laulukilpailu 1958 Wikimedia Commonsissa
Eurovision laulukilpailu 1958 Internet Movie Databasessa (englanniksi)
Eurovision laulukilpailu
Maat
| --- | --- |
Aktiiviset:  Alankomaat · Albania · Armenia · Australia · Azerbaidžan · Belgia · Espanja · Georgia · Irlanti · Islanti · Israel · Italia · Itävalta · Kreikka · Kroatia · Kypros · Latvia · Liettua · Luxemburg · Malta · Moldova · Montenegro · Norja · Portugali · Puola · Ranska · Ruotsi · Saksa · San Marino · Serbia · Slovenia · Suomi · Sveitsi · Tanska · Tšekki · Ukraina · Viro · Yhdistynyt kuningaskunta
Epäaktiiviset:  Andorra · Bosnia ja Hertsegovina · Bulgaria · Marokko · Monaco · Pohjois-Makedonia · Romania · Slovakia · Turkki · Unkari · Valko-Venäjä · Venäjä
Entiset:  Jugoslavia · Serbia ja Montenegro
Epäonnistuneet yritykset:  Kazakstan · Kosovo · Libanon  · Liechtenstein · Neuvostoliitto · Qatar · Tunisia
Kilpailut vuosittain
| --- | --- |
1950-luku:  1956 · 1957 · 1958 · 1959
1960-luku:  1960 · 1961 · 1962 · 1963 · 1964 · 1965 · 1966 · 1967 · 1968 · 1969
1970-luku:  1970 · 1971 · 1972 · 1973 · 1974 · 1975 · 1976 · 1977 · 1978 · 1979
1980-luku:  1980 · 1981 · 1982 · 1983 · 1984 · 1985 · 1986 · 1987 · 1988 · 1989
1990-luku:  1990 · 1991 · 1992 · 1993 · 1994 · 1995 · 1996 · 1997 · 1998 · 1999
2000-luku:  2000 · 2001 · 2002 · 2003 · 2004 · 2005 · 2006 · 2007 · 2008 · 2009
2010-luku:  2010 · 2011 · 2012 · 2013 · 2014 · 2015 · 2016 · 2017 · 2018 · 2019
2020-luku:  2020 · 2021 · 2022 · 2023 · 2024 · 2025
Yliviivattu vuosiluku tarkoittaa, että kilpailua ei järjestetty kyseisenä vuonna.
Isäntäkaupungit
| --- | --- |
1950–:  Lugano · Frankfurt · Hilversum · Cannes
1960–:  Lontoo · Cannes · Luxemburg · Lontoo · Kööpenhamina · Napoli · Luxemburg · Wien · Lontoo · Madrid
1970–:  Amsterdam · Dublin · Edinburgh · Luxemburg · Brighton · Tukholma · Haag · Lontoo · Pariisi · Jerusalem
1980–:  Haag · Dublin · Harrogate · München · Luxemburg · Göteborg · Bergen · Bryssel · Dublin · Lausanne
1990–:  Zagreb · Rooma · Malmö · Millstreet · Dublin · Dublin · Oslo · Dublin · Birmingham · Jerusalem
2000–:  Tukholma · Kööpenhamina · Tallinna · Riika · Istanbul · Kiova · Ateena · Helsinki ·  Belgrad · Moskova
2010–:  Oslo · Düsseldorf · Baku · Malmö · Kööpenhamina · Wien · Tukholma · Kiova · Lissabon · Tel Aviv
2020–:  Rotterdam · Rotterdam · Torino · Liverpool · Malmö · Basel
Yliviivattu kaupunki tarkoittaa, että kilpailua ei järjestetty kyseisenä vuonna.
Fk

Fk tarkoittaa seuraavia:
Falklandinsaaret, ISO 3166-1 -koodi FK, valtio tai muu maantieteellinen alue
femtokelvin, tunnus fK, lämpötilan yksikkö
Africa West Airlines, IATA-koodi FK, lentoyhtiö
filosofian kandidaatti, FK tai fil. kand., korkeakoulututkinto
Finanssialan Keskusliitto, FK, Suomessa toimivien pankki-, vakuutus- ja rahoitusalan yritysten etujärjestö
jalkapalloseura, FK (ruots. fotbollsklubb), jalkapallonpelaajien harrastusseura
Fokker C.X, Suomen ilmavoimien tunnus FK, tiedustelulentokone
Formula karting, FK, mikroautoluokka.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Fk”, voi hakea sivunnimihaulla, laajalla sivunnimihaulla tai tekstihaulla.
FIFA 16

| FIFA 16 |
| --- | --- |
 Kansikuva, jossa on FC Barcelonan Lionel Messi.
Kehittäjä:  EA Canada
Julkaisija:  EA Sports
Jakelija:  Origin, Microsoft Store, Google Play, App Store, PlayStation Store ja Xbox Games Store
Pelisarja:  FIFA
Pelimoottori:  Ignite
Julkaistu:  NA 22. syyskuuta 2015EU 24. syyskuuta 2015UK 25. syyskuuta 2015
Lajityyppi:  urheilupeli
Pelimuoto:  yksinpeli, moninpeli
Ikäluokitus:  ESRB: Kaikenikäisille  USK 0 
Alusta:  Microsoft Windows PlayStation 3 PlayStation 4 Xbox 360 Xbox One
Jakelumuoto:  Digitaalinen lataus
Lisää peliartikkeleitaVideopelien teemasivulla
Infobox OK : 
FIFA 16 on EA Canadan kehittämä ja EA Sportsin julkaisema jalkapalloaiheinen urheilupeli. Peli on julkaistu vuonna 2015 PlayStation 3:lle, PlayStation 4:lle, Windowsille, Xbox 360:lle ja Xbox Onelle. Se julkaistiin 22. syyskuuta 2015.
FIFA 16 on FIFA-pelisarjan ensimmäinen julkaisu, jossa ovat mukana naisten maajoukkueet. Lisäksi pelin kansikuvapelaajat valittiin ensimmäistä kertaa julkisella äänestyksellä. Pelistä julkaistiin kaksi erikoisversiota: FIFA 16 Super Deluxe Edition ja FIFA 16 Deluxe Edition.
Firebride

| Firebride Black Royal |
| --- | --- | --- |

Studioalbumin tiedot
 Äänitetty : Armless HQ -studio
 Julkaistu: 14. helmikuuta 2020
 Levy-yhtiö: Suicide Records
Black Royalin muut julkaisut
| Lightbringer 2018 | Firebride 2020 | Earthbound 2022 |
Firebride on Black Royalin toinen studioalbumi, joka julkaistiin 14. helmikuuta 2020. Albumin on miksannut Jussi Kulomaa, ja masteroinut Jaakko Viitalähde.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Coven | 5.30 |  |  |  |  |  |  |  |
| 2. | Hail Yourself | 3.28 |  |  |  |  |  |  |  |
| 3. | Pagan Saviour | 4.33 |  |  |  |  |  |  |  |
| 4. | All Them Witches | 4.41 |  |  |  |  |  |  |  |
| 5. | 313 | 1.26 |  |  |  |  |  |  |  |
| 6. | Gods of War | 4.50 |  |  |  |  |  |  |  |
| 7. | The Reverend | 3.40 |  |  |  |  |  |  |  |
| 8. | Firebride | 4.44 |  |  |  |  |  |  |  |
| 9. | For the Dead Travel Fast | 5.25 |  |  |  |  |  |  |  |
|  |  | 38.20 |  |  |  |  |  |  |  |
Arvostelut

Desibeli.net:
Imperiumi: 9-/10
Metalliluola: 7½/10
Soundi:
Aiheesta muualla

Firebride Discogsissa. (englanniksi)
Albumi Firebride Encyclopaedia Metallum -sivustolla (englanniksi)
Flaami

Flaami tarkoittaa seuraavia:
flaami, hollannin kielen murre
flaami eli flaamilainen, tiettyyn etniseen ryhmään kuuluva henkilö.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Flaami”, voi hakea sivunnimihaulla, laajalla sivunnimihaulla tai tekstihaulla.
FIFA 20

| FIFA 20 |
| --- | --- |

Kehittäjä:  EA Vancouver ja EA Romania
Julkaisija:  EA Sports
Jakelija:  Humble Store, PlayStation Store ja Microsoft Store
Pelisarja:  FIFA
Pelimoottori:  Frostbite 3
Julkaistu:  24. syyskuuta 2019
Lajityyppi:  jalkapallovideopeli (d)
Pelimuoto:  yksinpeli ja moninpeli
Ikäluokitus:  CERO: A (kaikenikäisille)  ESRB: Kaikenikäisille  GSRR: 0+  PEGI 3  USK 0, USK 0, USK 0 ja USK 0 
Alusta:  PlayStation 4, Xbox One, Microsoft Windows ja Nintendo Switch
Jakelumuoto:  Blu-ray-levy ja digitaalinen jakelu
Lisää peliartikkeleitaVideopelien teemasivulla
FIFA 20 on EA Vancouverin kehittämä ja EA Sportsin julkaisema urheilupeli. Se julkaistiin 27. syyskuuta 2019 ja on FIFA-pelisarjan 27. osa. Pelin kansikuvassa esiintyy Eden Hazard.
Pelissä on uusi pelimoodi, jossa käytetään kolmatta pelin sisäistä valuuttaa. Lisäksi siihen on lisätty Volta-pelimuoto, jossa pelataan katujalkapalloa.
Flórián Albert

Flórián Albert (15. syyskuuta 1941 Hercegszántó – 31. lokakuuta 2011) oli unkarilainen jalkapalloilija, pelipaikaltaan hyökkääjä. Hänet valittiin Euroopan vuoden jalkapalloilijaksi vuonna 1967.
Albert pelasi koko uransa, vuodesta 1958 vuoteen 1974, samassa joukkueessa, Ferencvárosissa. Hän voitti joukkueessa neljästi Unkarin-mestaruuden (1962–1963, 1964, 1967, 1968) ja vuonna 1965 Messucupin (nyk. Eurooppa-liiga).
Unkarin maajoukkueessa Albert pelasi 75 ottelua ja teki 31 maalia. Hän voitti 1962 MM-turnauksen maalikuninkuuden neljällä maalillaan viiden muun pelaajan kanssa.
FIFA 21

| FIFA 21 |
| --- | --- |


Kehittäjä:  EA Vancouver ja EA Romania
Julkaisija:  EA Sports
Jakelija:  Steam, Origin, PlayStation Store, Microsoft Store, Humble Store, Google Stadia ja Nintendo eShop
Pelisarja:  FIFA
Pelimoottori:  Frostbite Engine
Julkaistu:  9. lokakuuta 2020
Lajityyppi:  jalkapallovideopeli (d)
Pelimuoto:  yksinpeli ja moninpeli
Ikäluokitus:  CERO: A (kaikenikäisille)  ESRB: Kaikenikäisille  PEGI 3  USK 0, USK 0, USK 0 ja USK 0 
Alusta:  PlayStation 4, Xbox One, Microsoft Windows, Nintendo Switch, PlayStation 5 ja Xbox Series X ja Series S
Jakelumuoto:  Digitaalinen jakelu ja digitaalinen lataus
Lisää peliartikkeleitaVideopelien teemasivulla
Infobox OK : 
FIFA 21 on EA Vancouverin kehittämä ja EA Sportsin julkaisema urheilupeli, ja on FIFA-pelisarjan 28. osa. Peli julkaistiin Microsoft Windowsille, Nintendo Switchille, PlayStation 4:lle ja Xbox Onelle 9. lokakuuta 2020 ja 4. joulukuuta PlayStation 5:lle Xbox Series X ja Series S:lle. Pelin kansikuvassa on Kylian Mbappé.
Peli saa parannuksia uratilaan yhteisön vuosien kriitikin jälkeen, kuten enemmän hallintaa oman joukkueen pelisuorituksiin ja kehittymiseen. Myös kuntoiluvälineet poistetaan "Ultimate Team" -pelimuodosta. Pelaajat menettävät silti kuntoaan ja kestävyyttään ottelun aikana, mutta aloittavan seuraavan pelinsä täydellä kunnolla.
Peli sisältää yli 30 virallista liigaa, yli 700 joukkuetta ja yli 17 000 pelaajaa.
Aiheesta muualla

Viralliset verkkosivut
Francisco Esteves Dias

Francisco Esteves Dias (21. syyskuuta 1920 São Vicente da Chã – 2. joulukuuta 1977) oli Angolassa toiminut portugalilainen roomalaiskatolinen piispa. Hän kuului benediktiineihin.
Esteves Dias sai 1. heinäkuuta 1963 nimityksen Luson hiippakunnan johtoon, ja piispaksi vihkiminen seurasi 8. syyskuuta. Pääkonsekraattorina toimi Maximilien de Fürstenberg, jota avustivat Florentino de Andrade e Silva ja Manuel António Pires. Esteves Dias osallistui Vatikaanin toiseen kirkolliskokoukseen. Hän erosi tehtävistään Luson piispana 13. huhtikuuta 1976.
Ferdinand Lepcke

| Ferdinand Lepcke |
| --- | --- |
 Jousiampuja Bydgoszczissa
Henkilötiedot
Syntynyt: 23. maaliskuuta 1866 Coburg, Saksi-Coburg-Gotha
Kuollut: 12. maaliskuuta 1909 (42 vuotta) Berliini, Saksa
Kansalaisuus:   Saksan keisarikunta
Taiteilija
Ala:  Kuvanveisto
Taidesuuntaus:  Uusklassismi
Ferdinand Lepcke (23. maaliskuuta 1866 Coburg – 12. maaliskuuta 1909 Berliini) oli saksalainen kuvanveistäjä.